Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkezturiko galdera, Hezkuntza Departamentuak antolatutako ibilbideetako eskola garraioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko irailaren 12an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

– 102/2017 Foru Aginduaren esparruan, zenbat ikasle daude Batxilergoan, Oinarrizko Lanbide Heziketan eta Lanbide Heziketako erdi mailako graduetan, eskola garraioaren eskubidea bermatua eduki ez eta aukera izan dutenak, azken lau ikasturteetan, Hezkuntza Departamentuak antolatutako ibilbideetan postu hutsak baliatzeko?

– Hezkuntza Departamentuaren aurreikuspenaren eta eskura dituen datuen arabera, zenbat ikasle daude Batxilergoan, Oinarrizko Lanbide Heziketan eta Lanbide Heziketako erdi mailako graduetan, eskubide osoz baliatuko dituztenak Hezkuntza Departamentuak antolatutako ibilbideak, 35/2022 Foru Aginduan oinarriturik?

– Zenbat ikasle daude Batxilergoan eta Lanbide Heziketako erdi mailako graduetan, Departamentuak antolatutako ibilbiderik ez edukitzeagatik banakako laguntzak eskuratuko dituztenak?

Iruñean, 2022ko ekainaren 8an

Foru parlamentaria: Bakartxo Ruiz Jaso